Кирил Котев
Кирил Христов Котев е бивш български футболист, защитник. Роден е на 18 април 1982 г. в Пловдив. Висок е 186 см и тежи 83 кг.

Състезателна кариера

Клубни отбори 
Юноша на Вихър (Горубляне). Играе за Феърплей (Варна), Видима-Раковски (Севлиево) и Вихър (Горубляне), където през 2000 г. е забелязан и привлечен от ЦСКА. В софийския гранд обаче той не изиграва нито един мач и скоро е трансфериран във Велбъжд (Кюстендил), който по това време е в А група.

Когато Велбъжд се слива с втородивизионния Локомотив (Пловдив), Котев е един от футболистите, които се преместват в Пловдив, за да играят за отбора, който заема мястото на кюстендилския клуб в елита, но носи името Локомотив. През сезона 2003/04 Локомотив (Пловдив) става шампион на България за първи път в клубната си история. Котев, въпреки че е само на 21 години, е твърд титуляр в този шампионски отбор и националната титла е най-големия успех в досегашната му кариера на клубно ниво. През декември 2005 г. отново е привлечен от ЦСКА. Носител на Суперкупата на България за 2008 г. с ЦСКА като във финалния мач отбелязва единственият гол в срещата. През 2017 г. се присъединява към спечелилия промоция от четвърта за трета лига - ЦСКА 1948.

През декември 2008 година бе пожелан от Нюрнберг, но високата му цена от порядъка на 1 600 000 евро провали преговорите.

 Шампион на България 2 пъти – 2004 (с Локо Пд), 2008 (с ЦСКА)

 Носител на Купата на България 1 път – 2006 (с ЦСКА)

 Печели Суперкупата на България 3 пъти – 2004 (с Локо Пд), 2006 (с ЦСКА), 2008 (с ЦСКА)

Национален отбор 
През пролетта на шампионския за Локомотив сезон, през април 2004, Кирил Котев получава първата си повиквателна за националния отбор на България и дебютира в контролния мач, спечелен с 3:0 срещу Камерун. След края на сезона изненадващо е повикан от националния селекционер Пламен Марков и в състава от 23-ма футболисти за Евро'2004 в Португалия. Според някои мнения, Котев дължи това не на футболните си качества, а на факта, че по това време той има сериозна връзка с дъщерята на Марков.

Статистика по сезони

Източници 
 Профил в sportal.bg 
 Профил в national-football-teams.com

Български футболисти
Футболисти на Локомотив (Пловдив)
Футболисти на ПФК ЦСКА (София)
Футболисти на Черно море (Варна)
Футболисти на ЦСКА 1948 (София)
Български футболисти в Китай